1983

## **Straeon**

### **Gweinidog newydd Bethania**

Daeth gweinidog newydd i Fethania, Alun Morris, ac roedd tensiwn enwadol rhyngddo et a T L Thomas yn syth. Wrth i Beth Leyshon ac yntau ddechrau dod yn ffrindiau agos roedd pob math o straeon yn cael eu hau gan Maggie Post a'i thebyg hefyd.

### **Helyntion Nansi**

Dechreuodd Meic Pierce amau fod Edgar Sutton a Nansi Furlong yn gariadon a gwaethygodd el amheuon pan ddechreuodd y ddau ganu gyda'i gilydd. Rhybuddiodd Kevin Probert Nansi i droedio'n ofalus gan nad oedd Doreen yn hapus ei bod allan tan berfeddion bob nos. Holodd Nansi a oedd gobaith iddi gael gwaith yn y post gan fod Sabrina yn gorfod gorffwys - chafodd hi fawr o groeso gan Maggie. Yn ôl y disgwyl, cafodd y sac o Frynawelon a dychwelodd i'r Gogledd am ychvdig fisoedd.

### **Trafferthion gamblo Gladys**

Aeth Gladys Lake yn gaeth i gamblo a chollodd ei harian i gyd. Gyda help Megan Harries a Dewi Roderick llwyddodd i oresgyn ei phroblem.

### **Bragdy newydd**

Penderfynodd Nerys Cadwaladr a Dewi Roderick eu bod am agor bragdy a daeth Reg a Megan Harries yn bartneriaid yn y fenter. Cafodd Ivor Seymour ei benodi'n fragwr i'r bragdy newydd a chafodd Dic Ashurst a Nansi swyddi yno hefyd. Dechreuodd Seymour ddangos diddordeb yn Gladys a daeth yn dipyn o gyfeillion gyda Herbert Gwyther ar yr un pryd.

### **Problemau priodasol Jac a Sab**

Ganwyd mab, Robert Dilwyn Daniels, i Sabrina a Jac Daniels. Yn anffodus, roedd yn gysgwr gwael a dechreuodd perthynas Jac a Sab suro. Ymhen dim roedd Jac yn gweld menyw arall Glenda Williams ac aeth y ddau i ffwrdd i westy am y noson. Pan oedd Sabrina wrthi'n gwneud cyfrifon y garej daeth o hyd i fil y gwesty. Gofynnodd gyngor Reg a dywedodd yntau wrthi am adael i bethau fod. Ceisiodd Sabrina wneud ymdrech i blesio Jac. Oherwydd ei euogrwydd, cyfaddefodd yntau y cwbl wrth Wayne ac am gyfnod ar ôl hynny roedd Jac a Sab yn hapus eto.

### **Plismon newydd i'r pentref**

Cyrhaeddodd plismon newydd pentref - PC Glyn James - a cafodd drafferthion yn y cychwyn drwy fynnu siarad saesneg a'r trigolion. Ffyrnigodd lawer iawn o'r trigolion drwy roi dirwyon parcio i bawb! Roedd ffigyrau erlyn y plismon newydd yn creu penbleth hefyd i Sarjant Tal Jenkins.

Daeth Tal o dan sylw yr Inspector oedd eisiau gweld cynnydd yn ei ffigyrau neu byddai'n cael ei symyd i'r pencadlys yn Nghaerfyrddin. Wrth i Tal fynd allan o'i ffordd wellau ei ffigyrau ond ni lwyddodd i blesio'r Inspector a oedd yn gweld y cynnydd fel prawf nad oedd Tal yn gnweud ei waith i'w lawn botensial cyn hyn.

### **Gwyther yn osgoi dirwy**

Datgelai Sandra Gwyther yn ddiniwed wrth ei chariad Dai Ashurst sut y gwnaeth ei thad Herbert Gwyther osgoi dirwy parcio. Roedd wedi ysgrifennu at Swper yr oedd yn ei adnabod ac yr oedd hwnnw wedi llwyddo i gael gwared ar y ddirwy.

Yn ddiweddarach y diwrnod hwnnw ac mewn ffit o dymer datgelodd Dai'r gwirionedd i bawb yn y pentref. Roedd Gwyther yn gandryll i gael gwybod bod y cyfan yn newyddion cyhoeddus a phenderfynodd fygwth Dai y byddai'n defnyddio ei ddylanwad i sicrhau na fyddai'n derbyn cytundebau adeiladu.

Wedi ymyrryd Meic daeth Gwyther i ddeall fod Sandra a Dai mewn perthynas ac mai Sandra oedd wedi datgelu'r gwir am y ddirwy i Dai. Yn dilyn y datguddiad hwn newidiodd Gwyther ei agwedd tuag at Dai penderfynu tynnu’n ôl ei fygythiad.